Համայն աշխարհ կրնայ զանոնք տարօրինակ եւ մինչեւ իսկ յիմար կոչել կամ հեգնական ոճով՝ «տեսլապաշտ»՝ «idéaliste», «երազատես» կամ «ճգնաւոր» անուանել։ Բայց ասոնք ալ իրակա՛ն հերոսներ են, աննկուն՝ իրենց բարձր սկզբունքներուն, հաւատալիքներուն եւ դաւանանքներուն մէջ, անդիմադրելի՝ նուիրական պարտականութիւններու հաւատարիմ մնալու իրենց կորովին, քաջութեան եւ սեփական ուժերուն մէջ, եւ անպարտելի՝ բարձր եւ ազնիւ գաղափարականներու համար իրենց մղած խաղաղ պայքարներուն մէջ։